Go Opela Boammaaruri

Buka eno ke ya ga

Every child should own a hundred books by the age of five. To that end, Book Dash gathers creative volunteers to create new African storybooks that anyone can freely print, translate and distribute. Then we work with partners to give those books to preschool children to own.
To find out more, and to download beautiful, open-licensed, print-ready books, visit bookdash.org.

Go Opela Boammaaruri: Kgang ya Miriam Makeba
(Singing the Truth: the story of Miriam Makeba)
Illustrated by Louwrisa Blaauw
Written by Jade Mathieson
Designed by Bianca de Jong
with the help of the Book Dash participants in Cape Town on 30 August 2014.
Translated into Setswana by Peter Mekgwe
ISBN: 978-1-928365-55-6
Typeset in Josefin Sans
This work is licensed under a Creative Commons Attribution 4.0 Licence  (http://creativecommons.org/licenses/by/4.0/).
You are free to share (copy and redistribute the material in any medium or format) and adapt (remix, transform, and build upon the material) this work for any purpose, even commercially.  The licensor cannot revoke these freedoms as long as you follow the following license terms:
You must give appropriate credit, provide a link to the license, and indicate if changes were made. You may do so in any reasonable manner, but not in any way that suggests the licensor endorses you or your use. No additional restrictions: You may not apply legal terms or technological measures that legally restrict others from doing anything the license permits.

Kgang ya Miriam Makeba

Bogologolo mo toropong e kgolo ya Gauteng, go ne ga belegwa ngwana wa mosetsana. Ngwana yoo e ne e le nna. Mama o ne a mpitsa Miriam. Miriam Makeba.

Mama e ne e le lesankoma, gape o ne a dira tiro ya go phepafatsa matlo a batho ba bangwe. O ne a amogela madi a mannye a a sa lekaneng rona ka bobedi. A simolola go dira bojalwa mo gae mme a bo rekisa gore a oketse madi.

Melao ya naga e ne e sa letle go rekisa bojalwa jo bo dirilweng mo gae. Mapodisi a isa mama kwa kgolegelong dikgwedi di le thataro. Ke ne ke na le dikgwedi di le 18 fela, mme ke ne ke batla mama. Ke ne ka ya le ene kwa kgolegelong le fa ke ne ke le lesea fela.

Ke ne ke rata go opela fa ke le monnye. Fa ke sena go gola, ke ne ke thusa mama go phepafatsa matlo. Tiro e ne e tsamaya ka bonako fa ke bereka ke ntse ke opela le letsatsi e ne e nna le le senang mathata. Ke ne ke itumedisiwa thata ke go opela.

Ke ne ke opela kwa kerekeng, e bile ba bangwe ba ne ba itumedisiwa ke go opela ga me. Mmino o na le maatla a go kopanya batho. Re ne re ikutlwa re sa boife e bile re nonofile fa re opela.

Batho ba ne ba re go opela ke mpho e ke e neilweng e bile dipina tsa me di kgethegile. Ke ne ke opela le baopedi ba bangwe mme mmino wa rona o ne wa itsiwe mo lefatsheng lotlhe.

Gae e ne e le kwa Sophiatown, lefelo la setso le mmino. Sophiatown, lefelo le Maaforikaborwa a neng a opela ka kutlwano le go tantsha kwa go lone. Mme babusi ba naga ba nako eo ba ne ba sa rate kutlwano ya rona. Babusi bao ba ne ba sa batle gore bantsho ba tsalane le basweu.

Ke ne ke itse gore go ne go sa siama go sa tshware ba bangwe sentle ka ntlha ya mmala wa letlalo la bone. Ke ne ke sa kgone go fitlha ka fa ke ikutlwang ka gone ka seo, ka jalo batho ba ba eteletseng pele ba ne ba batla gore ke tswe mo nageng ya rona.
Fa ke ne ke opela kwa Amerika, ke ne ka bolelelwa gore ke ka se tlhole ke boela gae.

Batho mo lefatsheng lotlhe ba ne ba utlwalela ka kgang ya me. Dipina tsa me le kgang ya me di ne tsa dira gore ba bone ka fa bantsho ba sotlwang ka gone kwa Aforikaborwa. Ke ne ka swetsa ka gore ke opele ke bolele boamaaruri ka naga ya rona, go sa kgathalasege gore go diregang.

Lefatshelo lotlhe le ne le rata mmino wa me mme ke ne ke amogelwa kwa dinageng di le dintsi. Ke ne ka newa diawate le go opelela batho ba ba botlhokwa mo lefatsheng lotlhe. Ke ne ke tshela botshelo jo bo monate, mme go ne go tlhaela sengwe. Ke ne ke sa kgone go opela kwa nageng ya rona, e bile batho ba ne ba sa gololesega kwa go yone.

Ga tla letsatsi le le monate la fa Nelson Mandela a ne a nna Poresidente wa Aforikaborwa. Ga nna le baeteledipele ba ba ntšha mme ga fedisiwa melao e e sa siamang. Kwa bofelong ka ya gae ka tsholofelo e ntšha.

Morago ga moo ke ne ka kgona go opela mo nageng e e gololesegileng. Batho ba mebala e e farologaneng ba ne ba kgona go ipelela mmino mmogo. Ke thusitse go dira gore seno se direge ka gonne ke ne ke sa boife e bile ke nonofile. Ke ne ka opela boammaaruri mo dipineg tsotlhe tsa me.